Ek vermoed my suster is aan Facebook en WhatsApp verslaaf. Praat help nie. Sy raak kwaad wanneer ’n mens die saak aanroer. Haar persoonlikheid in die sosiale media verskil soos dag en nag van dié in haar normale lewe.
Hoe meer ’n mens van Facebook kry, hoe meer wil jy hê, het navorsers in ’n ondersoek bevind wat onlangs in die Amerikaanse sielkundevereniging se Journal of Personality and Social Psychology verskyn het. Die sosiale media is lankal nie meer net ’n kuberkuierplek nie; vir vele is dit ’n platform waar hul ego gestreel word en hul bui verbeter.
As jou suster onttrekkingsimptome soos buierigheid het wanneer sy nie toegang tot Facebook kan kry nie of die gebeure op Facebook haar gesprekke oorheers, voel sy waarskynlik sy kan nie meer daarsonder leef nie.
As sy boonop die netwerk gebruik vir ontvlugting na ’n kammalewe en nie langer regte kontak met vriende en familie behou nie, skort iets. Om haar beheptheid met die sosiale media te bowe te kom, sal sy eers moet erken sy het ’n probleem, iets wat jou suster nie bereid is om te doen nie.
Daar is maniere om jou van Facebook te speen en jy kan dit geleidelik vir haar aan die hand doen. Stel voor dat sy vir eers die boekmerke na die sosiale media van haar webblaaier afhaal, die kletskamerfunksie beëindig en haar sogenaamde Facebook-vriende minder maak.
Wanneer ’n mens veel meer vreemde as bekende Facebook-vriende het, moet jy wonder waarom jy dié blad gebruik.
Hy is verplig om vir jul kinders onderhoud te betaal, maar jy sal ’n hofbevel oor die betaling van tussentydse onderhoud moet kry om te sorg dat hy dit wel doen.
As so ’n hofbevel reeds uitgereik is, moet jy by jou prokureur hoor hoe jy die agterstallige onderhoud kan invorder.
My eksman het my verkul. Nou is ek as geskeide die sogenaamde ander vrou. As organiseerder van ons skool se reünie was ek verplig om ’n ou skoolmaat met wie ek meer as 30 jaar gelede ’n verhouding gehad het daarheen te nooi.
Ons het seksueel verkeer. Ek glo as jou man gelukkig is en jy doen alles om hom gelukkig te hou en hom te verseker dat jy hom liefhet, sal hy nie rondloop of na iemand anders kyk nie.
Jy speel met vuur deur in ’n situasie te beland waarin jy net kan seerkry. Daar is geen regverdiging daarvoor om by iemand se huwelik in te meng en tot die verdere verbrokkeling daarvan by te dra nie.
As hy die waarheid praat en sy huwelik is liefdeloos, is dit steeds ’n huwelik met die gewone perke.
’n Platoniese vriendskap tussen twee mense wat in ’n stadium – al is dit jare gelede – ’n innige band gehad het, is selde moontlik. Die sosiale media maak dit vandag maklik om sulke bande weer oënskynlik heg te smee, maar dit sal selde die toets van die tyd kan deurstaan.
As hy regtig by jou wil wees, sal hy daarvan werk maak om sy vrou te verlaat. Tot dan is jy dit aan jou, hom, sy vrou en enige kinders wat hulle het verskuldig om alle bande te verbreek.
Ek en my kêrel het sowat ’n jaar lank saamgewoon. Hy is werkloos. Dit het ’n ruk lank goed gegaan tot hy weer saam met sy vriende begin kuier het. Ek wil nie saamkuier op partytjies nie.
Sy familie het hom beïnvloed om my te los. Hy het nou uitgetrek. Ek is bang ek sê ja as hy sou vra of hy kan terugkom.
Hy moet finansieel ten volle sy kant kan bring en hom verbind tot ’n lewe waarin hy jul verhouding bo sy vriende en familie se voorkeure sal stel.